Ja, altså jeg har ikke tænkt mig, at blive ved med at slå en død hest. Du har opstillet en eller anden form for stråmand af en feminist, som du forsøger at passe mig ned i, for at kunne kue mig i en debat, hvor jeg aldrig vil kunne få et ben til jorden.  Jeg har prøvet at være åben og stille og rolig i et forsøg på ikke at opfylde en idé omkring at jeg skulle lukke ned for din mulighed for at argumentere, men når du hele tiden flytter din “goal post”, så er det ikke en synderligt hæderlig samtale.  Jeg har skrevet tre gange, at jeg går op i, hvordan samfundet påvirker alle køn, og givet eksempler på, hvordan kønnene rammes. Jeg har givet plads til, at der er en mulighed for, at andre mennesker ikke ser verden 100%, ligesom jeg ser den, og at dette i sidste ende ikke har den store betydning i det store hele, hvis man kan nå frem til et samfund, hvor alle kan have det nogenlunde lige godt. Derfor kan jeg stadigvæk godt gå op i det, og finde disse samfundsanalyser interessante.  Jeg er feminist og min feminisme er intersektionel. Jeg er ikke en mande-hadende she-devil, der ønsker en eller anden hævn i form af mænds undertrykkelse. Jeg er langt mere repræsentativ for, hvad feminister synes, end det fjendebillede, som du har opstillet.